ગુજરાતમાં સારો વરસાદ આ વખતે થયો છે પાણી ની સારી આવક હોવા છતાં પણ હવે આવતા ઉનાળામાં પાણીનો કાપ મુકવો પડે એવી પરિસ્થિતિ સર્જાઈ છે. છેલ્લા ઘણા વર્ષોથી કુદરત આપણા ગુજરાત પર હંમેશા મહેરબાન રહી છે. વરસાદ ના પડ્યો હોય અને પાણીની અછત સર્જાય તો સમજી શકાય એવું છે પરંતુ આટલો બધો વરસાદ પડ્યા પછી પણ હજુ તો ફેબ્રુઆરી મહિનામાં જ પાણીની સમસ્યા ની આગાહી કરી દેવામાં આવે અને એક જ સમય પાણી મળશે તેમજ ઉનાળુ ખેતી કરવાની મનાઈ ફરમાવામાં આવે આ બધુ સૂચવે છે કે ગુજરાત માં જળસંકટ છે અને આ જળસંકટ માનવસર્જિત છે.